  Виталий Пронин П. КуликовМи дышетскимы «Советской Удмуртия» газетлэн редакторезлэн Василий Михайлович Михайловлэн академияз. Отчы золлэсь но зол академикъёс люкамын вал. Юбилей нуналъёсы со журналистъёсты нимын-тулын ик вераны кулэ. Семён Васильевич Шкляев, Степан Григорьевич Машков, Роман Галяскарович (Григорьевич) Валишин, Михаил Алексеевич Перевозчиков, Василий Евсеевич Смирнов, Алексей Артемьевич Стрижов, Кирилл Егорович Ломагин, Евгений Григорьевич Афонин, Василий Иванович Иванов котьку дасесь вал егитъёслы юрттыны. Соос гожъяськон радлыкез но валэктылӥзы, гожтэм ужъёсмес лыдӟымонгес, тунсыкогес карыны визьнодаллязы. Сыӵе академикъёс азьын урод ужаны возьыт вал. Ӵапак Василий Михайловлэн академияз будӥзы но кыдазы, шуысал, Вениамин Ившин, Фёдор Суворов, Владимир Алашеев, Галина Романова, Татьяна Чернова, Ульфат Бадретдинов, Алексей Ельцов, Пётр Сергеев но трос мукетъёсыз дано писательёс но журналистъёс. Пётр Куликов, «Кенеш» журналлэн валтӥсь редакторез, газетлэн 1975-тӥ-1987-тӥ аръёсы корреспондентэз Теги: 100ар даноадямиос тодэваёнъёс удмуртдунне  